སྟེང་ནས་ཀྱང་བཏོན་ཆོག་གསུང་
སྙམ། ཀུན་མཁྱེན་གོང་མའི་གསུང་ཙིནྟ་མ་ཎིའི་འཕྲེང་མཛེས་སྟེང་ནས་ཀྱང་
ཆོག་པས། དེའི་སྟེང་ནས་འདོན་པ་ལ་ཙིནྟ་མ་ཎི་ནོར་བུ་བསམ་འཕེལ་གྱི་མིང༌།
དབལ་མང་རིན་པོ་ཆེར་ཀུ་ཤྲཱི་སྐལ་བཟང་བས་ཞུས་པའི་ལོ་རྒྱུས་ཀྱང་གསུངས་
:
་ 745 8

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཏེ་ལོ་རྒྱུས་དེ་བདེན་པར་འདུག ཀུན་མཁྱེན་གོང་མའི་ཆབ་ཤོག་ལས། རྨོངས་
པའི་བྲང་འགྲོ་ཟོས་པའི་མཁའ་ལྡིང་སྟེང་། །ལྟོག་པའི་མེས་སྦྱངས་ཙིནྟ་མ་ཎིར་
སེམས། །གསུངས་ཡོད། ཀུན་མཁྱེན་ལ་ཅུན་གར་བློ་བཟང་ཕུན་ཚོགས་ཀྱིས་
གསུང་རྩོམ་ཁྲིད་དང་བཅས་ཞུས་པས། ཁྲིད་ཀྱི་ཟིན་བྲིས་ཚན་གཉིས་ཡོད་པའི་
ཉུང་ཤོས་དེ་ཀུན་མཁྱེན་གསུང་འབུམ་དུ་ཡོད། སྲད་བརྒྱུད་གོང་མས་བླ་མ་ལས་
མ་ཉན་པར་གཞུང་བརྒྱ་བཤར་ཡང་ཚིག་སྐམ་ཡིན་གསུངས། ཉེ་བརྒྱུད་རྗེས་
གྲུབ་ཆེན་ཆོས་རྡོར་ལ་ཞལ་བསྟན་ཏེ་གསུངས་པས། དེ་དང་ཅུན་གར་བས་རྗེ་
ནས་ཀུན་མཁྱེན་གོང་མར་གསུངས་པས་ཉེ་བརྒྱུད་བྱས་ཆོག་པར་གསུངས་
སོ། ། སེམས་དཔའ་སུམ་བརྩེགས་བླ་མཆོད་ལྟར་རྗེའི་ཐུགས་ཀར་ཐུབ་དབང༌།
དེའི་ཐུགས་ཀར་རྡོ་རྗེ་འཆང་བཀོད་པ་དེ་ཡིན། ཕྱི་མཚུངས་པ་གསལ་བྱེད།
ནང་ཡོན་ཏན་དེ་ལྡན། བསང་བ་ལྷག་པའི་ལྷར་མོས་པ་གསུམ་ལ་ཕྱི་ནང་
གསང་བ་གསུམ་གྱི་སྒྲུབ་པ་དང༌། ཡང་ན་སྤྱི་བོར་སྤྱན་རས་གཟིགས་བཀོད་པ་
ཕྱི། མགྲིན་པར་འཇམ་དབྱངས་བཀོད་པ་ནང༌། ཐུགས་ཀར་གསང་བདག་
བཀོད་པ་གསང་བ། གཅིག་གི་ཐུགས་ཀར་གཅིག་བཀོད་པ་སྐུ་ནོར་བུ་མཛོད་
འཛིན། དེ་བཞིན་གཤེགས་པའི་རིགས་ཀྱི་བདག་པོ་འཇམ་དབྱངས་སྤྱི་བོར་
བཀོད་པ་སྐུ། པདྨའི་རིགས་ཀྱི་བདག་པོ་སྤྱན་རས་གཟིགས་མགྲིན་པར་བཀོད་
པ་གསུང་། རྡོ་རྗེའི་རིགས་ཀྱི་བདག་པོ་གསང་བདག་ཐུགས་ཀར་བཀོད་པ་
ཐུགས་ཅེས་གསུངས་པ་ཡོད། གདམས་པ་དངོས་ལ། གནས་ཁང་བྱི་དོར་ནས་
རླུང་ཆམས་ལ་དབབ་པའི་བར་བདེ་ལམ་ལྟར། སྐྱབས་འགྲོ་བདེ་ལམ་མམ་བླ་
374638

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
མཆོད་ལྟར་གྱི་ཚོགས་ཞིང༌། སྐྱབས་འགྲོ་མེད་ན་ཐར་བའི་རྒྱུར་མི་འགྲོ།
སེམས་བསྐྱེད་མེད་ན་ཐེག་ཆེན་གྱི་ཆོས་སུ་མི་འགྲོ། ཚོགས་ཞིང་སྟེ་བླ་མ་གང་དུ་
བསྐྱེད་པ་དྲིས་ལན་གྱི་ལུང་། བླ་མ་གང་དུ་བསྒོམ་པའི་གནས་མདུན་དང་སྤྱི་
གཙུག་སྙིང་གི་དཀྱིལ། རང་རང་མོས་པ་བཞིན་རུང་སྟེ། ཨ་བྷི་དྷ་ནའི་རྒྱུད་
ལས་ཀྱང་། དྲིན་དང་ལྡན་པའི་བླ་མ་དེ། །ལག་པའི་མཐིལ་ལམ་སྙིང་གི་
དཀྱིལ། །ལུས་ཀྱི་ཆ་ཤས་གར་བསྒོམས་ཀྱང༌། །སངས་རྒྱས་སྟོང་གི་བྱིན་
རླབས་ནི། །གང་ཟག་དེ་ཡིས་སྡུད་པར་བྱེད། ། ཅེས་པ་དང་། སྤྱི་བོ་མདུན་སྙིང་
ག་གསུམ་ཡོད་ཅིང་། འདིར་མདུན་དུ་བསྐྱེད་པའི་ཚུལ་གསུངས། གཡོན་
ཐུགས་ཀར་མཉམ་བཞག་སྟེང་གང་ལ་ཐོས་བསམ་བྱ་བའི་གླེགས་བམ་
བསྣམས་པ་བསམ་ན་གཞུང་དོན་རྟོགས་པ། ལམ་རྒྱུད་ལ་སྐྱེས་པའི་རྟེན་
འབྲེལ་ཡོད། འཇམ་དཔལ་གཞོན་ནུར་གྱུར་པ་དང་འདྲའང་གཡོན་སྡིགས་
མཛུབ་དང་བཅས་གསུངས་པ་ཡོད། སྡིགས་མཐའ་ཡོད་མེད་ཀྱི་སྒོས་གཉིས་ཀ་
གསུངས། ཤ་ཁྲག་གདོས་བཅས་སྒོམ་པ་ལྷ་སྒོམ་པར་མི་འགྲོ་བས་སྣང་ལ་རང་
བཞིན་མེད་པ་འཇའ་ཚོན་ལྟ་བུ་དགོས། སྟོང་ཉིད་ལ་ཞུགས་པའི་སྣང་ཆ་ལྷ་སྐུར་
ཤར་བ་དགོས་པས། འདུལ་ལུང་དུ་མེ་ལྕེ་མར་གྱིས་བྲན་པ་ལྟ་བུ་འོད་དང་འོད་
ཟེར་གྱི་རང་བཞིན་གསུངས། གསང་བ་བསམ་མི་ཁྱབ་ཀྱི་མདོ་བྱམས་གཞུང་དུ་
དྲངས་པར་སྐུ་གསེར་གྱི་གར་བུ་ལྟ་བུ་གསུངས། རྒྱུད་བླ་དང་མངོན་རྒྱན་ས་སྡེ་
ཉི་སྣང་སོགས་ལྟར་གྱི་མཚན་དཔེ་གསལ་རྫོགས་སུ་བསམ། རང་རེའི་བསམ་
ཚོད་ལ་རྗེ་དང་འཇམ་དབྱངས་ལྟ་བུ་ལས་སྐྱབས་གནས་ཀུན་མིན་སྙམ་པ་
747

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
འགོག་ཕྱིར་སྐྱབས་ཡུལ་ཀུན་བསྟིམས་པ་ཡིན་ལ། དེའང་ཟབ་མོ་ལྟ་བརྒྱུད་
དང་བོར་བྱས་པ་ཟབ་མོ་ལྟ་བ་རྟོགས་པའི་ཤེས་རབ་ཁྱད་པར་ཅན་སྐྱེད་པའི་
སྨིན་བྱེད་དང་རྟེན་འབྲེལ་ཡིན། བྱིན་རླབས་བརྒྱུད་ཐུགས་རྗེ་ཆེན་པོ×སོགས་
ལྟར་རམ། མཁྱེན་སྲིད་མ་ལྟར་ལ། དེའི་མཐར་ཀུན་མཁྱེན་སྐུ་ཕྲེང་བསྣན་པས་
རང་རེའི་ཉེ་བརྒྱུད་ཡིན་གསུངས། སྐྱབས་གནས་ཀུན་འདུས་སུ་བསམ་པ་ལུང་
གིས་སྒྲུབ་པ་ཆོས་སྐུ་ནམ་མཁའ×ཆོས་སྐུ་ནམ་མཁའ་ལྟ་བུའི་ཀློང་ནས་གང་
འདོད་ཀྱི་གཟུགས་སྐུར་བསྟན་པ་ཡིན་ལ་སངས་རྒྱས་པ་ན་ཆོས་སྐུ་ངོ་བོ་དབྱེར་
མེད་དུ་འདྲེས་སོང་བ་ཡིན། དེའང་མདོ་རྒྱན་ལས། ཀླུང་དག་ས་ཡི་འོག་ཏུ་མ་
སོང་བ་སྟེ་གླིང་འདིའི་ཆུ་ཆེ་ཆུང་ཁ་དོག་རོ་ནུས་ཐ་དད་པ་དག་ཀྱང་རྒྱ་མཚོར་
འདྲེས་པ་ན་ཆེ་ཆུང་སོ་སོར་བཤད་རྒྱུ་མེད་ལ་རོ་ནུས་གཅིག་ཏུ་གྱུར་པའི་དཔེ་
ལྟར་སངས་རྒྱས་ཐམས་ཅད་ཐུགས་རྒྱུད་གཅིག་མིན་ཡང་སངས་རྒྱས་ཐམས་
ཅད་དང་རྒྱུད་གཅིག་པའི་སངས་རྒྱས་སྟོང་སོགས་ཁས་ལེན་དགོས། དེ་མེད་ན་
དགེ་བ་འདི་ཡིས་སོགས་སྨོན་ལམ་དོན་མེད་ཡིན། རེས་ཁྱོད་སངས་རྒྱས་
ཐམས་ཅད་ཀྱི་ཐུགས་ནས་བོར་བའི་སྐལ་ཆད་ཡིན་ནམ་ཁྱོད་ཀྱི་བླ་མ་སངས་
རྒྱས་མིན། དེ་ལས་གཞན་སངས་རྒྱས་འདིས་རྗེས་སུ་བཟུང་ཟེར་རྒྱུ་མེད་ཅེས་
སོགས་བྱས་ན་བློ་ཕྱིར་འཁོར་ཡོང་། ཀླུང་དག་ས་ཡི་འོག་ཏུ་སོགས་མདོ་རྒྱན་
འགྲེལ་བར་མ་དག་ས་བདུན་དང་དག་ས་སོ་སོར་སྦྱར་ཏེ་རྟོགས་པ་ཡེ་ཤེས་ཁོང་
དུ་ཆུད་རིམ་དང་། རྒྱ་རོང་དགེ་བཤེས་ས་རྒྱན་ཊཱིཀྐར་ཆུང་འབྲིང་ཆེན་པོའི་ལམ་
རིམ་ལ་སྦྱར། དེ་ལྟ་བུའི་བླ་མ་དེའང་མཚན་ཐོས་པ་ཙམ་གྱིས་སྲིད་ཞིའི་རྒུད་པ་
748

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
སེལ་ཞིང་། གསོལ་བ་བཏབ་པ་ཙམ་གྱིས་མཆོག་ཐུན་མོང་གི་དངོས་གྲུབ་བདེ་
བླག་ཏུ་སྩོལ་བ་དེ་ལྟ་བུ་བསམ། མཆོད་པ་བྱིན་རླབས་དབང་ཐོབ་པས་ཆོ་གའི་
དཀྱུས་ལྟར་དང་། དེ་མིན་མདོ་ལུགས་ལྟར་བྱེད་ལ་དངོས་སུ་བཤམས་པ་མེད་
ན་བྱིན་རླབས་མ་བྱས་ཀྱང་ཆོག བདེ་གསང་སོགས་ཀྱི་མཆོད་འཕྲེང་ངམ་བླ་
མཆོད་ཀྱི་སྐྱབས་མགོན་རྗེ་བཙུན་བླ་མ་སོགས་ཚིགས་བཅད་དང་བཅས་
པའམ། གུ་རུ་རརྣ་སོགས་ཀྱིས་སྔགས་འབུལ། འདིར་འཁོར་བསྐྱེད་མེད་ཀྱང་
སྐྱབས་གནས་ཀུན་འདུས་ཡིན་པས་ས་བཱ་རི་ཝ་ར་བཏགས་ཆོག ནང་དང་
གསང་བའི་མཆོད་པའང་ཕུལ་ཆོག དབང་ཐོབ་པས་བླ་མེད་ལྟར་མཆོད་ལྷ་
སྙིང་ག་ནས་སྤྲོས་ཏེ་མཆོད་ཆོག བསྟོད་པ་དམིགས་བརྩེ་མ་ལེགས། གཞན་
རྟེན་འབྲེལ་བསྟོད་པ། བསྟོད་སྤྲིན་རྒྱ་མཚོ། དཔལ་ལྡན་ས་གསུམ་མ་སོགས་
གང་ཤེས་ཀྱིས་བསྟོད་ཆོག དམིགས་བརྩེ་མས་གསོལ་བ་འདེབས་པ་ལ་ཚིག་
དོན་དྲན་བཞིན་པས་ཕྱི་མཚུངས་པ་གསལ་བྱེད་སོགས་གསུམ་གྱི་སྒོས་གསོལ་
བ་འདེབས་པའམ། ཡང་ན་སངས་རྒྱས་ཐམས་ཅད་ཀྱི་མཁྱེན་བརྩེ་ནུས་གསུམ་
ལྷར་ཤར་བ་ཡིད་ལ་དྲན་པར་བྱས་ཏེ་བརྩེ་བ་ཇི་ལྟ་བུ་ཞེ་ན་དམིགས་མེད×ཞེས་
སེམས་ཅན་ཀུན་ལ་མས་བུ་གཅིག་པ་ལ་བརྩེ་བ་ལྟ་བུ་དང་། སེམས་ཅན་ཙམ་
དང་། ཆོས་དང་དམིགས་མེད་ལ་དམིགས་པའི་སྙིང་རྗེ་གསུམ་དང་། དེ་ཉིད་
ལྷར་ཤར་བ་སྤྱན་རས་གཟིགས་དང་། མཁྱེན་པ་ཤེས་བྱ་ཇི་ལྟ་བ་དང་ཇི་སྙེད་པ་
ཐམས་ཅད་ལག་མཐིལ་དུ་སྐྱུ་རུ་ར་རློན་པ་བཞག་པ་ལྟར་གཟིགས་པའི་མཁྱེན་
པ་དང༌། དེ་ལྷར་ཤར་བ་འཇམ་དབྱངས། འདིའི་ཚིག་ཏུ་ཕྱག་རྡོར་མེད་ཀྱང་
749

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ས་པ་ས་
ཅུན་གར་བས། རྗེ་བླ་མ་དང་གསང་བའི་བདག་པོ་ཚན་རྣམ་གྲངས་པ་དང་དོན་
གཅིག་པར་བཞེད་པར་གསུངས། བློ་བཟང་གྲགས་པའི×ཞེས་པའི་སྐབས་
འཇམ་པའི་དབྱངས་ཀྱི་སྐུ་གསལ་བར་དམིགས། དེ་ལས་སེམས་ཡོ་ན་བླ་མ་
དང་། དེ་ལ་ཡང་ཡོན་རྗེ་ཙོང་ཁ་བ་དང་། དེ་ལ་ཡང་ཡོན་སླར་འཇམ་དབྱངས་
ཀྱི་རྣམ་པ་ལ་སེམས་འཛིན། དེ་ལྟར་རྣམ་པ་སོ་སོར་བསྒྱུར་བར་སེམས་འཛིན་
པ་དོན་ངོ་བོ་གཅིག་པ་གོ་བྱེད་ཡིན་གསུངས། གསོལ་བ་ཞེས་པའི་སྐབས་
བདག་གི་ཚེ་འཁོར་བ་ཐོག་མེད་ནས་བསགས་པའི་སྡིག་སྒྲིབ་ཉོན་མོངས་པ
བོན་ཤེས་སྒྲིབ་བག་ཆགས་དང་བཅས་པ་བྱང་ཞིང་དག་པར་མཛད་དུ་གསོལ།
ཞེས་ཞུས་པས། འདེབས་ཞེས་པའི་ཚེ་ཕྱག་གི་རལ་གྲིའི་ཡུ་བ་ཐུགས་ཀར་
གཏད་ཏེ་བཟུང་བ་ལས་བདུད་རྩི་མེར་ཀྱི་རྒྱུན་བབས་པས་མ་དག་པ་འཁྲུད་པ་
སོགས་སྲད་རྒྱུད་ལུགས་ལྟར་གྱི་དམིགས་པའི་རིམ་པ་རྣམས་སྐྱོང་། འདི་ལྟར་
བྱེད་པ་རྣམ་ཐར་བརྡ་ཚིག་མར། ཀ་ཏ་ར་ཡི་གྲོང་ཁྱེར་དུ། །སྐྱེད་མོའི་ཚལ་ནི་
རྣམ་པར་རྒྱས། །བུང་བ་མང་པོ་དེ་ལ་རོལ། །བདུད་རྩི་མཆོག་ཀྱང་འཐུང་བར་
སྣང་། །མང་བོ་བསྐྱེད་རྫོགས་དང་བདེ་སྟོང་གི་ཏིང་ངེ་འཛིན་རྙེད་པ་བཞུགས་
དུས་དང་ཕྱིས་ཀྱང་མང་བོ་འབྱུང་། མཆོག་མཆོག་གི་དངོས་གྲུབ་བརྙེས་པ་ཡང་
འོང་། ཁ་གདངས་པ་ལམ་རིམ་གཉིས་དང་བདེ་སྟོང་ལ་བརྩོན་པ། མ་ཐོབ་པ་
རྨད་བྱུང་བཀོད་པར་ཐོབ་པའི་རྟེན་འབྲེལ། འཇམ་དབྱངས་ཆོས་རྗེའི་གསང་
རྣམ་ལས། འཇམ་པའི་དབྱངས་དང་རྗེ་བཙུན་བླ་མ་ཡི། །ཐུགས་ཀར་ཤེས་རབ་
རལ་གྲིའི་འབྲེལ་བ་ལས། །ཟག་མེད་བདུད་རྩིའི་ཆུ་རྒྱུན་ཐུགས་ཀར་ཞུགས། །
+ 75(0 338

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
ལྷན་སྐྱེས་བདེ་བའི་ཏིང་འཛིན་བཟང་བོ་འཁྲུངས། ། ཞེས་པའི་རྣམ་ཐར་རྗེས་
འཇུག་གདུལ་བྱའི་ལག་ལེན་ཏུ་བཏབ་པ་ཡིན། འདིར་ཏིང་ངེ་འཛིན་གྱི་དབང་
བཞི་ལེན་རྒྱུ་འདྲ་བྱས་འདུག་པས། དེ་ལྟར་ན་དམིགས་བརྩེ་མ་གཉིས་པ་
གསུམ་པ་བཞི་བ་རྣམས་ཀྱི་གསོལ་བ་ཞེས་པའི་སྐབས་བླ་མའི་གནས་གསུམ་
གྱི་ཡི་གེ་རྣམས་ལས་འོད་ཟེར་དང་བདུད་རྩི་དཀར་དམར་མཐིང་ག་བྱུང་ལུས་
ངག་ཡིད་ཀྱི་སྒྲིབ་པ་བག་ཆགས་བཅས་སྦྱངས། སྐུ་གསུང་ཐུགས་རྡོ་རྗེའི་བྱིན་
རླབས་ཞུགས། རྡོ་རྗེ་གསུམ་གྲུབ་པར་བསམ། ལྔ་བའི་སྐབས་འོད་ཟེར་གསུམ་
དང་ཡི་གེ་རང་འདྲ་བྱུང་བ་རང་གི་གནས་སོ་སོར་འབྱར་བ་ལྟ་བུ་ལ་སླར་ཡང་
འོད་ཟེར་གསུམ་དང་སྐུ་གསུང་ཐུགས་ཀྱི་ཡི་གེ་རྣམས་གཅིག་ཆར་བྱུང་བས་
ལུས་ངག་ཡིད་གསུམ་གྱི་སྒྲིབ་པ་སྦྱངས། སྐུ་གསུང་ཐུགས་ཀྱི་བྱིན་རླབས་དུས་
གཅིག་ལ་ཞུགས། རྡོ་རྗེ་གསུམ་གྲུབ་པར་བསམ། དམིགས་སྐོར་ལྔ་བ་འདི་
ཀའི་དང་དམིགས་བརྩེ་མ་རྒྱུན་བསྐྱངས་ཏེ་བཟླས་པ་སོགས་བྱ། དབུ་མ་ཕྱི་
དཀར་ནང་དམར་ཞེས་གསུངས་པས་འདིར་དེ་ལྟར་དང༌། མཁས་གྲུབ་ཏུ་
དཀར་ལ་དམར་མདངས་ཆགས་པ་ཞེས་ཡོད་ཀྱང་དོན་འདྲ། འཇམ་དབྱངས་
སྤྱི་བོར་གསལ་བཏབ་པ་ལ་རལ་གྲིའི་རྩེ་སྤྱི་བོར་ཟུག་པ་འཆར་མི་བདེའང་སྒོམ་
གྱི་ཉམས་རྨི་ལམ་ལྟ་བུ་གསུངས་པས་དེ་ལྟར་བྱས་ཆོག འདིར་བླ་མ་རིན་པོ་ཆེ་
བདག་གི་བློ×ཞེས་སོགས་ཀྱི་གསོལ་བ་འདེབས་པར་བཤད་ཀྱང་དམིགས་
བརྩེ་མ་འབྲེལ་ཆགས། ཆོས་སུ་འགྲོ་བ་ཆུང་ངུ་དང་ཐུན་མོང་གི་ལམ་རྒྱུད་ལ་
སྐྱེས་པ། ཆོས་ལམ་དུ་འགྲོ་བ་འབྲིང་ཡན་ཆད་ཀྱི་ལམ་ལ་སྦྱོར། བར་ཆད་མེད་
751 。

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
པ་ཞེས་པར་རང་རེའི་ན་ཚ་དང་སྡུག་བསྔལ་ལྟ་བུ་བར་ཆད་ལ་གོ་ཡང་ངེས་པ་
མིན། བར་ཆད་ཀྱི་གཙོ་བོ་རང་རྒྱུད་ཀྱི་བདག་ཏུ་འཛིན་པའི་མ་རིག་པ་དང་།
དེས་བསྐྱེད་པའི་ཆགས་སོགས་ཉོན་མོངས་རྣམས་ཡིན། གསང་བའི་བར་ཆད་
བུ་སྟོན་ལ་ལྕགས་སྙུག་གཏད་པས་ས་རིས་འབྲི་བའམ་སྐུ་ཚེ་གང་བོར་བསྟན་
པའི་བྱ་བ་འཆད་རྩོམ་གྱིས་འདས་པས་བར་ཆད་དུ་སོང་། ཁ་རག་སྒོམ་ཆུང་ལ་
གླགས་མ་རྙེད་ཚུལ་སོགས་དབལ་མང་རིན་པོ་ཆེས་བདེན་རྫུན་ཇི་ལྟར་ཡང་ཚེ་
དང་སྒྲུབ་པ་སྙོམས་ཏེ་དགེ་སྦྱོར་རྣལ་མ་འོང་མཁན་ཞིག་ལ་འཆད་རྩོད་སོགས་
བར་ཆད་དུ་འགྱུར་བ་ཡོད་གསུངས། དོན་ཆེན་པོ་གསུམ་ལ་མ་འདུས་པ་མེད།
་
ཕྱིན་ཅི་ལོག་གི་བློ་སྣ་རྒྱུན་མཐའི་སྔ་ལོག་པར་འཇུག་པའི་ཤེས་སྒྲིབ་ཕྲ་ཞིང་
ཕྲ་བའི་བར། ཕྱིན་ཅི་མ་ལོག་གི་བློ་སྣ་སངས་རྒྱས་ཀྱི་མཁྱེན་བརྩེ་བར་ལ་གོ་
དགོས། ཚོགས་ཞིང་བསྡུ་བ་ལ་རང་གི་སྤྱི་བོ་ནས་སྙིང་ཀའི་བར་རྩ་དབུ་མ།
དེའི་ནང་དུ་སྙིང་ཀའི་ཐད་དེར་རང་གི་སེམས་དྷཱིཿ དམར་སེར་གྱི་རྣམ་པར་
བསམ། བླ་མ་མདུན་དུ་གསལ་བཏབ་པ་ཡིན་ཚེ་དཔལ་ལྡན་རྩ་བའི×ཞེས་སྤྱི་
བོར་སྤྱན་དྲངས། སེང་ཁྲི་བླ་མ་ལ་བསྟིམ་པའམ་ཡང་ན་སེང་ཁྲི་སྙིང་ལ་བསྟིམ།
བླ་མ་ཇེ་ཆུང་ལ་སོང་སྟེ་དབུ་མ་ནས་མར་བབས་སྙིང་འཇའ་ཟེར་བྲེས་པ་ལྟ་བུའི་
ལྟེ་བར་རང་སེམས་དྷཱིར་གསལ་བ་ལ་ཐིམ་པ་སླར་ཡང་འཇམ་དབྱངས་ཀྱི་སྐུར་
། /
བསྐྱེད་དེ་སེམས་འཛིན་གོང་ལྟར་གཏོང་། སྙིང་ཁ་ཟུམ་པའི་ཕྱིར་འདིར་ཨ་ར་
པ་ཙ་གསུངས་ཀྱང་། ཨ་ར་པ་ཙའམ་དམིགས་བརྩེ་མས་དམ་དུ་དཀྲིས་པའི་
རྩེར་གསེར་གྱི་རྡོ་རྗེ་ཤིན་ཏུ་ལྕི་བའི་རེག་བྱ་ཅན་གྱིས་མནན་པའི་དབུས་རྭའི་
752

ལམ་རིམ་མཆན་བཞི་སྦྲགས་མའི་བཤད་ལུང་གི་ཟིན་ཐོ།
ནང་བླ་མ་མི་བསྐྱོད་པའི་ངོ་བོ་ཧཱུཾ་ཡིག་སྔོན་པོ་གསལ་འདེབས་པ་སོགས་སྲད་
དང་འདྲ། ཨ་ར་པ་ཙའི་དཀྲི་བ་ལ། ༀ་ཅུང་གཡོན་དུ་ཡོ་ནས་དྷཱིཿ ཡིག་སྙིང་
ཀའི་བླ་མའི་ཐུགས་ཀའི་དྷི༔ དང་ཐད་སྙིག་བྱེད་ཅེས་ཡོད། སྙིང་ཀའི་བླ་མའི་
ཐུགས་ཀར་ཡང་དྷཱིཿ༔ ཡིག་གསལ་འདེབས། བླ་མ་སྤྱི་བོ་ནས་བྱོན་པ་དང་
མཉམ་དུ་རང་གི་ལུས་ཐམས་ཅད་འོད་ཟེར་སྣ་ལྔའམ་བདུད་རྩི་སྣ་ལྔས་འཁྲིག་
མེར་གྱིས་གང་ཞིང་དབུ་མའི་ཡས་སྣ་ཟུམ་པར་བསམ། རྣམ་པ་ཐམས་ཅད་དུ་
སྙིང་ཀའི་བླ་མ་མི་བསྟུ་བར། བྱ་སྤྱོད་ཐམས་ཅད་ཀྱི་དབང་བོར་བཞུགས་པས་
:。
:
བྱ་བ་མིན་པ་ལ་མི་འཇུག བག་མེད་ཀྱི་ལས་མི་བྱེད། བྱ་སྤྱོད་དོན་ལྡན་དུ་
འགྱུར་ཞིང་འོད་གསལ་འཆར་བའི་སྨིན་ཁྱེད་དུ་འགྱུར། ཉལ་བའི་ཚེའང་བླ་མ་
མགྲིན